Johan Harstad driver i tillegg et prosjekt/en label/organisasjon ved navnet LACKTR (noen ganger brukes også ). Gjennom LACKTR produserer han grafikk, lyd, film, foto og tekst som ikke utgis via Gyldendal Norsk Forlag. LACKTR sto blant annet bak cd-utgivelsen i 2005, som fulgte de 1000 første eksemplarene av romanen , samt tekst/lydprosjektet (som besto av Harstad, John Erik Riley, Bjørn Erik Haugen og Lasse Marhaug). LACKTR co-produserte også den første produksjonen av skuespillet Krasnoyarsk på Det Norske Teater i 2008 og medlemmer av organisasjonen er også involvert i bandet , en blanding av eksperimentell jazz, live mix, dj-ing og støymusikk. Siden 2005 har LACKTR også hatt ansvar for bokomslag til Harstads utgivelser. LACKTR driver stort sett i liten skala, men har to omfangsrike nettsider/blogger på internett. Selv har Harstad bedt om at det ikke opprettes lenker til LACKTRs nettsider, for slik å kunne beholde friheten til å bruke den som han ønsker. Nettsidene er også beryktet for å publisere informasjon som blander fakta og fiksjon, kalkulert desinformasjon blandet sammen med reelle nyheter. LACKTR samarbeider også fra tid til annen med diverse norske forfattere, kunstnere og musikere, enten disse bidrar åpent eller under psevdonym. LACKTRs produksjon og organisasjon kan også sees på som et kunstprosjekt/kollektiv.